364 APPENDIX 



collationem inceperit ; nisi in causa utili vel necessaria per 

 priorem vel suppriorem, ut convenit, approbanda, 

 aperiantur de cetero quovis modo : ad que fideliter 

 exequenda sacristam, qui pro tempore fuerit, ad cujus 

 officium permissa pertinent sub pena amocionis ab officio 

 suo arcius oneramus, acrius per nos puniendum prout nobis 

 videbitur expedire. 



No. VI. Item quia nonnulli concanonici et confratres 

 prioratus vestri minus sapiunt in lectura, non intelligentes 

 quid legant, sed literas quasi prorsus ignorantes, dum 

 psallunt vel legunt, accentum brevem pro longo ponunt 

 pluries, et e contra; et per invia gradientes sanum 

 scripturarum intellectum adulterantur multociens, et 

 pervertunt; fitque, ut dum scripturas sacras non sapiant, 

 ad perpetrandum illicita proniores reddantur : Vobis 

 Domino Priori in virtute obedientie, firmiter injungendo 

 mandamus, quatinus, cum legere et non intelligere sit 

 necgligere, noviciis et aliis minus sufficienter literatis 

 idoneus de cetero deputetur magister, qui ipsos in cantu 

 et aliis primitivis scienciis instruat diligenter juxta regularia 

 instituta; quatinus, in eisdem perfectius eruditi, cecitatis 

 squamis et ignorancie nebulis depositis, que legant intelligant 

 et agnoscant, et ad contemplandum clarius misteria Scrip- 

 turarum efficiantur, ut convenit, promciores. 



No. VII. Item quia constituciones sive decretales 

 Romanorum Pontincum vestrum ordinem concernentes 

 (ille videlicet de quibus in constitucionibus recolende 

 memorie Domini Ottoboni, quondam sedis Apostolice 

 in Anglia legati, fit mencio specialis), inter vos nullatenus 

 recitantur, prout per constituciones ejusdem legati recitari 

 mandantur; unde, dum decretales ipsas et contenta in eis 

 penitus ignorantes, committitis multociens que prohibentur 

 expressius per easdem in vestrarum periculum animarum : 

 Vobis firmiter injungendo mandamus, quatinus, ne ignor- 

 anciam aliquam pretendere poteritis in hac parte, decretales 

 predictas, prout in prefatis domini constitucionibus Ottoboni 

 plenius recitantur, in quodam quaterno seu volumine 

 absque more dispendio faciatis conscribi ; ipsas bis singulis 

 annis in vestro capitulo, juxta formam constitutionum 



